A Törvényszék 2022. szeptember 12-i végzése – Biologische Heilmittel Heel kontra EUIPO – Esi (TRAUMGEL)
(T-130/22. sz. ügy)1
(„Európai uniós védjegy – Felszólalási eljárás – A TRAUMGEL európai uniós ábrás védjegy bejelentése – Korábbi Traumeel európai uniós szóvédjegy – Viszonylagos kizáró ok – Összetéveszthetőség hiánya – Az áruk hasonlóságának hiánya – A 207/2009/EK rendelet 8. cikke (1) bekezdésének b) pontja [jelenleg az (EU) 2017/1001 rendelet 8. cikke (1) bekezdésének b) pontja] – Nyilvánvalóan minden jogi alapot nélkülöző kereset”)
Az eljárás nyelve: angol
Felek
Felperes: Biologische Heilmittel Heel GmbH (Baden-Baden, Németország) (képviselő: J. Künzel ügyvéd)
Alperes: az Európai Unió Szellemi Tulajdoni Hivatala (EUIPO) (képviselők: A. Ringelhann és J. Ivanauskas meghatalmazottak)
A másik fél az EUIPO fellebbezési tanácsa előtti eljárásban: Esi Srl (Albisola Superiore, Olaszország)
Az ügy tárgya
Az EUMSZ 263. cikken alapuló keresetével a felperes az Európai Unió Szellemi Tulajdoni Hivatala (EUIPO) negyedik fellebbezési tanácsa 2021. december 20-i határozatának (R 813/2021-4. sz. ügy) részbeni hatályon kívül helyezését és megváltoztatását kéri.
A végzés rendelkező része
A Törvényszék a keresetet, mint nyilvánvalóan minden jogi alapot nélkülözőt, elutasítja.
A Törvényszék a Biologische Heilmittel Heel GmbH-t kötelezi a költségek viselésére.
____________
1     HL C 171., 2022.4.25.